CELEX: 32019D1895
Language: bg
Date: 2019-11-07 00:00:00
Title: Решение за изпълнение (ЕС) 2019/1895 на Комисията от 7 ноември 2019 година за признаване на няколко острова в Португалия като свободни от болестта вароатоза и за изменение на приложението към Решение за изпълнение 2013/503/ЕС (нотифицирано под номер C(2019) 7905) (текст от значение за ЕИП)

12.11.2019   
               
               
                  BG
               
               
                  Официален вестник на Европейския съюз
               
               
                  L 291/54
               
            
         РЕШЕНИЕ ЗА ИЗПЪЛНЕНИЕ (ЕС) 2019/1895 НА КОМИСИЯТА
         от 7 ноември 2019 година
         за признаване на няколко острова в Португалия като свободни от болестта вароатоза и за изменение на приложението към Решение за изпълнение 2013/503/ЕС
         (нотифицирано под номер C(2019) 7905)
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 92/65/ЕИО на Съвета от 13 юли 1992 г. за определяне на ветеринарно-санитарните изисквания относно търговията и вноса в Общността на животни, сперма, яйцеклетки и ембриони, които не са предмет на ветеринарно-санитарните изисквания, определени в специалните правила на Общността, посочени в приложение А, раздел I към Директива 90/425/ЕИО (1), и по специално член 15, параграф 2 от нея,
         като има предвид, че:
         
                     (1)
                  
                  
                     В член 15 от Директива 92/65/ЕИО се предвижда, че когато дадена държава членка смята, че територията ѝ или част от територията ѝ е свободна от една от болестите, включени в приложение Б към посочената директива, тази държава членка следва да изпрати на Комисията съответната документация, въз основа на която да бъде прието решение, с което да се обяви, че държавата членка или част от територията ѝ е свободна от болестта и при необходимост да се установят допълнителни гаранции във връзка с търговията.
                  
               
                     (2)
                  
                  
                     Вароатозата при медоносните пчели е включена в списъка в приложение Б към Директива 92/65/ЕИО със старото си наименование „varroasis“, а части от територията на няколко държави членки вече бяха обявени за свободни от болестта с Решение за изпълнение 2013/503/ЕС на Комисията (2). Тези територии са посочени в приложението към Решение за изпълнение 2013/503/ЕС, заедно с допълнителните гаранции във връзка с търговията.
                  
               
                     (3)
                  
                  
                     Португалия отправи към Комисията искане принадлежащите към Азорския архипелаг острови Корво, Грасиоза, Сао Жорже, Санта Мария, Сао Мигел и Терсейра да бъдат обявени за свободни от болестта вароатоза и да бъдат установени допълнителни гаранции във връзка с търговията, съответстващи на прилаганите на национално равнище, като в подкрепа на искането си предостави съответната подробна документация, изисквана в член 15, параграф 1 от Директива 92/65/ЕИО.
                  
               
                     (4)
                  
                  
                     Съгласно тази подробна документация островите Корво, Грасиоза, Сао Жорже, Санта Мария, Сао Мигел и Терсейра следва да се считат за свободни от болестта вароатоза територии в Португалия и да бъдат включени, заедно с допълнителните гаранции във връзка с търговията, в списъка, съдържащ се в приложението към Решение за изпълнение 2013/503/ЕС.
                  
               
                     (5)
                  
                  
                     Поради това Решение за изпълнение 2013/503/ЕС следва да бъде съответно изменено.
                  
               
                     (6)
                  
                  
                     Мерките, предвидени в настоящото решение, са в съответствие със становището на Постоянния комитет по растенията, животните, храните и фуражите,
                  
               ПРИЕ НАСТОЯЩОТО РЕШЕНИЕ:
         
            Член 1
            Между вписването за Финландия и вписването за Обединеното кралство в таблицата, съдържаща се в приложението към Решение за изпълнение 2013/503/ЕС, се вмъква следното вписване:
            
                        „PT
                     
                     
                        Португалия
                     
                     
                        Остров Корво
                     
                     
                        PT01300
                        FLORES (SANTA CRUZ)
                     
                     
                        Пчели (Apis mellifera) във всеки етап от жизнения им цикъл, включително пчелни семейства, пчели майки, пчелни колонии, както и използвани пчелни кошери и рамки“
                     
                  
                        Остров Грасиоза
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        Остров Сао Жорже
                     
                     
                        PT02700
                        SAO JORGE (VELAS)
                     
                  
                        Остров Санта Мария
                     
                     
                        PT02500
                        SANTA MARIA (VILA DO PORTO)
                     
                  
                        Остров Сао Мигел
                     
                     
                        PT02600
                        SAO MIGUEL (PONTA DELGADA)
                     
                  
                        Остров Терсейра
                     
                     
                        PT02800
                        TERCEIRA (ANGRA DO HEROISMO)
                     
                  
         
            Член 2
            Адресати на настоящото решение са държавите членки.
         
         
            Съставено в Брюксел на 7 ноември 2019 година.
            
               
                  За Комисията
               
               Vytenis ANDRIUKAITIS
               
                  Член на Комисията
               
            
         
         
            (1)  ОВ L 268, 14.9.1992 г., стр. 54.
         
            (2)  Решение за изпълнение 2013/503/ЕС на Комисията от 11 октомври 2013 г. за признаване на части на Съюза като свободни от болестта вароатоза при пчелите и за установяване на допълнителни гаранции, които се изискват за търговия в рамките на Съюза и за внос, с цел опазване на статута им като свободни от болестта вароатоза (ОВ L 273, 15.10.2013 г., стр. 38).